Seine
D Seine [] (keltisch Sequana) isch e Fluss in Nord-Frankriich. Iiri Kwelle isch im Burgund, si fliesst vo Oste uf Westen und mündet bi Le Havre in dr Ermelkanaal. Si isch 777 Kilometer lang und eso dr zwäitlengsti Fluss z Frankriich. S Iizugsgebiet vo dr Seine umfasst öbbe 78.650 Quadratkilometer.

Wichdigi Stedt an dr Seine si Bariis, Troyes und Rouen. Z Bariis und Rouen befinde sich die wichdigste Binnehääfe vo Frankriich. Über Kanääl isch si mit dr Schelde, dr Maas, em Rhii, dr Saône und dr Loire verbunde. Am undere Lauf vom Fluss im Gebiet vo dr Normandi häi sich Daalschläife bildet, wo für e Fluss, wo so vil Wasser füert wie d Seine, ussergwöönlig grooss si. D Lengi bis Nogent-sur-Seine, wo Schiff chönne vercheere, isch 560 Kilometer. Seeschiff chönnen dr Fluss uufe bis Rouen (120 Kilometer im Landesinnere).

D Uuferbromenaade vo dr Seine z Bariis stoot uf dr Liste vom Wältkultuurerb vo dr UNESCO.

Weblingg 

 Sandre: Fiche cour d'eau
 La Maison de l'Estuaire dr Naturpark an dr Mündig vo dr Seine

Fuessnoote 

Fluss (Frankriich)
Bourgogne-Franche-Comté
Grand Est
Île-de-France
Normandii